smcproject/ml-wiki-sentences huggingface dataset:
നിയമസഭാംഗം 1962: ഹേംവതി നന്ദൻ ബാഹുഗുണ, ഇന്ത്യൻ നാഷണൽ കോൺഗ്രസ് 1967: മംഗള പ്രസാദ് തിവാരി, ഇന്ത്യൻ നാഷണൽ കോൺഗ്രസ് 1969: രാം ചരൺ , സംയുക്ത സോഷ്യലിസ്റ്റ് പാർട്ടി 1974: ബൈജ് നാഥ് കുശ്വാഹ, ഭാരതീയ ക്രാന്തിദൾ 1977: ബൈജ് നാഥ് കുശ്വാഹ, ജനതാ പാർട്ടി 1980: ജഗദീഷ് പ്രസാദ്, ഇന്ത്യൻ നാഷണൽ കോൺഗ്രസ് (ഇന്ദിര) 1985: പുരുഷോത്തം ലാൽ, ഇന്ത്യൻ നാഷണൽ കോൺഗ്രസ് 1989: രാധേ ശ്യാം ഭാരതീയ, ജനതാദൾ 1991: ഭാഗീരതി , ജനതാദൾ 1993: രാം സാജിവാൻ നിർമ്മൽ, ബഹുജൻ സമാജ് പാർട്ടി 1996: മാതേഷ് ചന്ദ്ര സോങ്കർ, ബഹുജൻ സമാജ് പാർട്ടി 2002: മാതേഷ് ചന്ദ്ര സോങ്കർ, ബഹുജൻ സമാജ് പാർട്ടി 2007: വച്ചസ്പതി, ബഹുജൻ സമാജ് പാർട്ടി 2012: കേശവ് പ്രസാദ് മൗര്യ, ഭാരതീയ ജനതാ പാർട്ടി 2014: വച്ചസ്പതി, സമാജ്‌വാദി പാർട്ടി (വോട്ടെടുപ്പ് പ്രകാരം) 2017: ശീതൾ പ്രസാദ്.
, ഭാരതീയ ജനതാ പാർട്ടി
ഇതും കാണുക സിരഥു കൗശാമ്പി ജില്ല കൗശാമ്പി (ലോക്സഭാ മണ്ഡലം) പരാമർശങ്ങൾ
സിയോമ ൻഗ്വെസി ദേശീയോദ്യാനം Sioma Ngwezi National Park (#17), Barotse Floodpiain
സിയോമ ൻഗ്വെസി ദേശീയോദ്യാനം, സാംബിയയുടെ തെക്ക് പടിഞ്ഞാറൻ മൂലയിൽ സ്ഥിതിചെയ്യുന്ന 5000 ചതുരശ്ര കിലോമീറ്റർ വിസ്തൃതിയുള്ള ഒരു ദേശീയോദ്യാനമാണ്.
റോഡുകളുടെ അഭാവവും സാധാരണ ടൂറിസ്റ്റ് ട്രാക്കുകളിൽ നിന്ന് ദൂരത്തായതിനാലും അവികസിതമായ ഈ പ്രദേശം അപൂർവ്വമായി മാത്രമാണ് സന്ദർശിക്കപ്പെടുന്നത്.
സാംബിയയിലെ ഭൂരിഭാഗം ദേശീയോദ്യാനങ്ങളേയും വേലികെട്ടി വേർതിരിച്ചിട്ടില്ലാത്തതിനാൽ  മൃഗങ്ങളുടെ സ്വതന്ത്ര സഞ്ചാരത്തിന് അനുയോജ്യമാണ്.
ദേശീയോദ്യാനത്തിനു ചുറ്റും ബഫർസോൺ നിലനിൽക്കുന്നു.
ഗെയിം മാനേജ്മെന്റ് ഏരിയസ് (GMAs) എന്നു വിളിക്കപ്പെടുന്ന ഇവിടെ നിയന്ത്രിതമായ തോതിൽ വേട്ട അനുവദിക്കപ്പെട്ടിരിക്കുന്നു.
35,000 ചതുരശ്ര കിലോമീറ്റർ വിസ്തൃതിയുള്ള വെസ്റ്റ് സാംബെസി GMA  ദേശീയോദ്യാനത്തിനു സമീപസ്ഥമായി നിലനിൽക്കുന്നു.
ഇത് രാജ്യത്തെ ഏറ്റവും വലിപ്പമേറിയതാണ്.
സിയോഹ്യുൻ
പ്രൊഫഷണലായി സിയോഹ്യുൻ എന്നറിയപ്പെടുന്ന സിയോ ജു-ഹ്യുൻ ( Hangul : 서주현 ; born June 28, 1991) ഒരു ദക്ഷിണ കൊറിയൻ ഗായികയും നടിയുമാണ്.
ഗേൾസ് ജെനറേഷൻ എന്ന ഗ്രൂപ്പിന്റെ അംഗമാണ് സിയോഹ്യുൻ.
2017-ൽ സിയോഹ്യുൻ തന്റെ ആദ്യത്തെ വിപുലീകൃത നാടകമായ ഡോണ്ട് സേ നോ പുറത്തിറക്കി.
ഗേൾസ് ജനറേഷനിൽ അംഗമായി തുടരുന്നുണ്ടെങ്കിലും ആ വർഷം തന്നെ അവൾ എസ്എം എന്റർടൈൻമെന്റ് വിട്ടു.
അവൾ 2019 ൽ നമൂ ആക്ടേഴ്സിൽ ചേർന്നു.
സിര സിര ശരീരത്തിലെ പ്രധാന സിരകൾ ലാറ്റിൻ vena രീതി Circulatory system
രക്തചംക്രമണവ്യൂഹത്തിൽ ഹൃദയത്തിലേക്ക് രക്തംകൊണ്ടു പോകുന്ന രക്തക്കുഴലുകളാണ് സിരകൾ.
കാപ്പില്ലറി കുഴലുകൾ തീരുന്നിടത്തുനിന്ന്  സിരകൾ തുടങ്ങുന്നു.
ശ്വാസകോശസിരകളും ( pulmonary veins) അമ്പിലിക്കൽസിരകളും ഒഴികെ എല്ലാ സിരകളും ഓക്സിജന്റെ അളവു കുറഞ്ഞതും വിസർജ്യവസ്തുക്കൾ അലിഞ്ഞുചേർന്നതുമായ രക്തമാണ് വഹിക്കുന്നത്.
ഇവ ത്വക്കിനോട് കൂടുതൽ അടുത്ത് കാണുന്നു.
ഇവ ഹൃദയത്തിലേക്ക് രക്തം കൊണ്ടുപോകുന്നതിന് അനുസൃതമയ തരത്തിലുള്ള വാൽവുകളോട് കൂടിയവയാണ്.
സിരകളിൽ രക്തത്തിന് മർദ്ദം കുറവായിരിക്കും.
സിരകളുടെ ഭിത്തിയ്ക്ക് കട്ടി കുറവായിരിക്കും.
അവലംബം ബാല കൈരളി വിജ്ഞാനകോശം, സംസ്ഥാന ബാല സാഹിത്യ ഇൻസ്റ്റിറ്റ്യൂട്ട്
വെറ്റിലപ്പാറ, മലപ്പുറം
മലപ്പുറം ജില്ലയിൽ ഏറനാട് താലൂക്കിൽ അരീക്കോട് നഗരാതിർത്തിയിലുള്ള ഒരു ഗ്രാമമാണ് വെറ്റിലപ്പാറ .
കോട്ടയം ഭാഗത്തു നിന്നും കുടിയേറി വന്ന വലിയ ജനസമൂഹമാണ് ഇന്നത്തെ വെറ്റിലപ്പാറയെ കെട്ടിപ്പടുത്തത്.
ഒരു വോളിബോൾ ഗ്രാമം കൂടിയാണിത്  വെറ്റിലപ്പാറവില്ലേജിൽ 2011ലെ സെൻസസ് അനുസരിച്ച് 1973 കുടുംബങ്ങളിലായി 8,696 (4310 പുരുഷന്മാർ +4386 സ്ത്രീകൾ) ആണ് ജനസംഖ്യ.
979 പേർ 5 വയസ്സിനു താഴെയുള്ളവരാണ്.
സ്ത്രീപുരുഷാനുപാതം 1018 ആണ്.
കുട്ടികളൂടെ സ്ത്രീപുരുഷാനുപാതം 1074 ആണ്.
93.00 ആണ് ഇവിടുത്തെ സാക്ഷരത.
വെറ്റിലപ്പാറയിൽ ഒരു വില്ലേജ് ആസ്ഥാനം ഉണ്ട്.
വെറ്റിലപ്പാറ ഗവ.
ഹൈസ്കൂൾ ആണ് ഇവിടുത്തെ പ്രമുഖ വിദ്യാലയം.
സെന്റ് അഗസ്റ്റിൻസ് പള്ളി, ഹോളി ക്രോസ് കോൺവന്റ്, മസ്ജിദ് ഷഹാബ, മസ്ജിദ് അൽനൂർ എന്നിവ ഈ ഗ്രാമത്തിലെ പ്രമുഖ ആരാധനാലങ്ങളാആണ്.
കാനറാ ബാങ്കിന്റെ ഒരു ശാഖയും വെറ്റിലപ്പാറയിൽ പ്രവർത്തിക്കുന്നു.
വോളിബോൾ
കുടിയേറ്റഗ്രാമമായ വെറ്റിലപ്പാറയിൽ വോളിബോളിനു ഒരു പ്രത്യേക സ്ഥാനമുണ്ട്.
ദേശീയ ബധിര വോളിയിൽ കേരളത്തിന്റെ ക്യാപ്റ്റനായ ആൽബിൻ സണ്ണിയും സംസ്ഥാന ജൂനിയർ ടീമിൽ കളിച്ച ആഷ്ബിൻ ആന്റോയും ഇവിടെനിന്നുള്ളവരാണ്.
താമരശ്ശേരി ബിഷപ് റെമിജിയോസ് ഇഞ്ചനാനി തുടങ്ങിയവർ ഇവിടുത്തെ താരങ്ങൾ ആയിരുന്നു.
2018ലെ പ്രളയകാലത്ത് കാര്യമായ നാശനഷ്ടങ്ങൾ നേരിട്ട ഒരു ഗ്രാമമാണ് വെറ്റിലപ്പാറ.
അരീക്കോട് ഗ്രാമത്തിലെ വെറ്റിലപ്പാറ ഓടക്കയം നെല്ലിയായി കോളനിയിൽ ആഗസ്റ്റ് 16നു പുലർച്ചെ നാലുമണിക്കുണ്ടായ ഉരുൾപൊട്ടലിൽ ഏഴ് പേർ മരണപ്പെട്ടിരുന്നു.
വെറോനിക്ക മരിക്കാൻ തീരുമാനിക്കുന്നു ഇംഗ്ലീഷ് വിലാസം https://ml.wikipedia.org/wiki/Veronika_Decides_to_Die വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
1998-ൽ വെറോനിക്ക എന്ന 24 വയസ്സുകാരി സ്ലൊവേനിയൻ പെൺകുട്ടിയെ കേന്ദ്ര കഥാപാത്രമാക്കി പൗലോ കൊയ്‌ലോ രചിച്ച വേറോനിക്ക ഡിസൈഡ് ടു ഡൈ എന്ന നോവലിന്റെ മലയാള പരിഭാഷയാണ് വെറോനിക്ക മരിക്കാൻ തീരുമാനിക്കുന്നു .
ഭ്രാന്തിനേക്കുറിച്ച് ചർച്ച ചെയ്യുന്ന ഈ പുസ്തകം പരോക്ഷമായി കൊയ്ലോയുടെ വിവിധ ഭ്രാന്താലയങ്ങളിലേ അനുഭവങ്ങളേകുറിച്ചാണ്.
ഉന്മാദത്തിന്റെ അർത്ഥതലങ്ങൾ തേടിക്കൊണ്ട് ജീവിതത്തിന്റെ മനോഹാരിതയെ മരണത്തിന്റെ മുനമ്പിൽ നിന്ന് കൊണ്ട് തിരിച്ചറിയുന്ന വെറോനിക്കയുടെയും എഡ്വഡിന്റെയും പ്രണയമാണ് ഈ നോവലിൽ ആവിഷ്‌ക്കരിക്കപ്പെടുന്നത്.
അനിവാര്യമായ മരണം അടുത്തെത്തിയിരിക്കുന്നു എന്ന് വിശ്വസിപ്പിച്ച് ഒരാളെ ജീവിതത്തിലേക്ക് മടങ്ങി വരാൻ പ്രേരണയേകുന്നതും ഇവിടെ പ്രമേയമാകുന്നു.
ജീവിതത്തിൽ ആഗ്രഹിച്ചതെന്തും നേടിയെടുക്കാൻ കഴിവുണ്ടായിട്ടും മരിക്കാൻ തീരുമാനിക്കുന്നവളാണ് വെറോനിക്ക .
ഉറക്ക ഗുളികകൾ കഴിച്ച് മരിക്കാൻ തീരുമാനിക്കുന്ന വെറോനിക്ക മരണത്തിലേക്ക് വഴുതി വീഴുന്നതിന് മുമ്പ് ഒരു മാഗസിൻ വായിക്കാനെടുക്കുന്നു.
അതിൽ സ്ലൊവെനിയ എവിടെയാണ് എന്ന് ഒരു ലേഖനത്തിൽ വായിക്കുന്ന അവൾ തന്റെ മരണത്തിന് കാരണം അതാണെന്ന്   വരുത്തിതീർക്കുന്നവണ്ണം ഒരു കത്ത് പത്രാധിപർക്കെഴുതുന്നു.
അവളുടെ എല്ലാ പ്രതീക്ഷകളും തകരുന്നത് താൻ ഒരു സ്ലൊവേനിയയിലെ ഒരു ഭ്രാന്താശുപത്രിയിലാണ് എന്നും തനിക്കിനി അധികനാൾ ആയുസ്സില്ല എന്നും മനസ്സിലാക്കുമ്പോഴാണ്.
അവളുടെ വരവ് നിരാശാരോഗിയായ ഡെസ്ക്ക, മേരി,സ്കിസോഫ്രീനിയ ബാധിതനും പിന്നീട് വെറോനിക്കയുടെ കാമുകനും ആകുന്ന എഡ്വേഡിനേയും സാരമായി സ്വാധീനിക്കുന്നു.
ഭ്രാന്താശുപത്രിയിലെ അന്തേവാസി എഡ്വാഡുമായി വെറോനിക്ക പ്രണയത്തിലാവുന്നു.
വില്ലെറ്റിലെ ജീവിതത്തിനിടയിൽ വെറോനിക്ക ആ ഭ്രാന്താശുപത്രിയിൽ അവൾക്ക് ഇഷ്ടമുളളതുപോലെ പെരുമാറാൻ കഴിയുമെന്നും ആരും അവളെ ശ്രദ്ധിക്കുന്നില്ലെന്നും മനുസ്സിലാക്കുന്നു.
ജീവിതത്തിൽ ഇനിയൊന്നും നഷ്ടപ്പെടാനില്ല എന്ന് തിരിച്ചറിയുമ്പോൾ ഇന്നേവരെ ചെയ്യാതിരുന്ന, എന്നാൽ അതിയായി ആഗ്രഹിച്ച കാര്യങ്ങളെല്ലാം വെറോനിക്ക വില്ലെറ്റിൽ വച്ച് നേടുന്നു.
അനിവാര്യമായ മരണം അടുത്തെത്തിയിരിക്കുന്നു എന്ന് വിശ്വസിപ്പിച്ച് ഒരാളെ ജീവിതത്തിലേക്ക് തിരിച്ചുകൊണ്ടുവരാൻ കഴിയുമോ എന്നുളള അവിടുത്തെ മനോരോഗവിദഗ്ദ്ധനായ ഡോ.ഇഗോറിന്റെ പരീക്ഷണത്തിൽ ഭാഗഭാക്കാകുയായാരിന്നു താനെന്ന് അവൾ അവസാനം മനുസ്സിലാക്കുന്നു പതിപ്പുകൾ
നാൽപ്പത്തഞ്ചു ഭാഷകളിലേക്ക് ഈ കൃതി വിവർത്തനം ചെയ്യപ്പെട്ടിട്ടുണ്ട് അൽബേനിയൻ,അറബി,അസർബൈജാനി,ബൾഗേറിയൻ,കാറ്റിയൻ,ചൈനീസ്(പരമ്പരാഗതം),ചൈനീസ്(സിംപ്ലിഫൈഡ്),ക്രൊയേഷ്ൻ,സെച്ച്,ഡാനിഷ്,ഡച്ച്,ഇംഗ്ലീഷ്,എസ്റ്റേണിയൻ,ഫർസി,ഫിനിഷ്,ഫ്രാൻസ്,ഗാലീസിയൻ,ജോർജിയൻ,ജർമ്മൻ,ഗ്രീസ്,ഹിബ്രു,ഹംഗേറിയൻ,ഐസ്ലാൻഡിക്ക്,ഇന്തോനേഷ്യൻ,ഇറ്റാലിയൻ,ജാപ്പനിസ്,കൊറിയൻ,ലാറ്റിൻ,ലിത്തുവാനിയൻ,മാസിഡോണിയൻ,മലയാളം,നൗറിജിയൻ,പോളിഷ്,പോർച്ചുഗീസ്,റൊമാനിയൻ,റഷ്യൻ,സെർബിയൻ,സ്ലൊവാക്,സ്ലൊവേനിയൻ,സ്പാനിഷ്,സ്വീഡിഷ്,തായ്,ടർക്കിഷ്,ഉക്രൈൻ,വിയറ്റ്നാമിസ്എന്നിവയിലേക്ക്.
വെറ്റാസ്‌കിവിൻ Wetaskiwin Wetaskiwin
വെറ്റാസ്‌കിവിൻ കാനഡയിലെ ആൽബർട്ട പ്രവിശ്യയിലെ ഒരു നഗരമാണ് .
പ്രവിശ്യാ തലസ്ഥാനമായ എഡ്മണ്ടനിൽ നിന്ന് 70 കിലോമീറ്റർ (43 മൈൽ) തെക്ക് ഭാഗത്തായിട്ടാണ് ഈ നഗരം സ്ഥിതി ചെയ്യുന്നത്.
"സമാധാനം സൃഷ്ടിച്ച കുന്നുകൾ" എന്നർഥമുള്ള wītaskiwinihk എന്ന ക്രീ ഭാഷാ പദത്തിൽ നിന്നാണ് നഗരത്തിന്റെ പേര് ഉരുത്തിരിഞ്ഞത്.
അവലംബം ↑ ↑ ↑ 1 2 ↑ ↑ ↑ ↑ Wetaskiwin Municipal Website – The Legend of Wetaskwin.
വെറ്റില ഇംഗ്ലീഷ് വിലാസം https://ml.wikipedia.org/wiki/Betel
ഇല രൂപത്തിൽ ഉപയോഗിക്കുന്ന ഒരു സുഗന്ധ വ്യഞ്ജനം വെറ്റില .
(ഇംഗ്ലീഷ്: Betel, Betel leaf.) അതിപുരാതനകാലം മുതൽക്കു തന്നെ ഇന്ത്യയിൽ കൃഷി ചെയ്തു വരുന്ന ഒരു വിളയാണിത്.
“ പൈപ്പെറേസീ ” (Piperaceae) കുടുംബത്തിൽപ്പെട്ട ഇത്.
ഔഷധമൂല്യമുള്ള ഒരു വള്ളിച്ചെടിയുംകൂടിയാണിത്.
വെറ്റിലയുടെ ഇല മുറുക്കാൻ , പാൻ എന്നിവയിൽ ചേർത്ത് ഉപയോഗിക്കുന്നു.
വെറ്റിലയിനങ്ങൾ പലതരത്തിൽ ഉണ്ട്.
ഈ ചെടിയുടെ ജന്മദേശം മലയായും സിംഗപ്പൂരുമാണെന്ന് പറയപ്പെടുന്നു.
ഇന്ത്യയിൽ ഉഷ്ണമേഖലാപ്രദേശങ്ങളിലും ചതുപ്പുപ്രദേശങ്ങളിലും കൃഷിചെയ്തു വരുന്നു.
കേരളത്തിൽ ഉൾനാടൻ പ്രദേശങ്ങളിലാൺ ഇതിൻറെ കൃഷി കൂടുതലായി കണ്ടുവരുന്നത്.
ഉയർന്ന കരപ്പാടങ്ങളിലും, താഴ്ന്ന സ്ഥലങ്ങളിലും ഇത് വളർത്താം.
അടയ്ക്കാത്തോട്ടങ്ങളിലും, തെങ്ങിൻ തോപ്പുകളിലും, ഇടവിളയായാണ് ഇത് സാധാരണ വളർത്താറുള്ളത്.
നീർവാർച്ചയും, വളക്കൂറുമുള്ള മണ്ണിൽ വെറ്റില നന്നായി വളരും.
ചെമ്മൺ പ്രദേശങ്ങളിലും വെറ്റില നന്നായി വളരും.
രണ്ട് പ്രധാന കൃഷികാലങ്ങളാണ് വെറ്റിലയ്ക്ക് അനുയോജ്യമായത്; 1) മെയ്-ജൂണിൽ കൃഷിയിറക്കുന്ന ഇടവക്കൊടിയും, 2) ഓഗസ്റ്റ്-സെപ്തംബറിൽ കൃഷിയിറക്കുന്ന തുലാക്കൊടിയും.
Betal leaves
വളരെ പുരാതന കാലം മുതൽക്കുതന്നെ ഭാരതത്തിൽ നടന്നുവന്നിരുന്ന വിവാഹം, പൂജ മുതലായ പല മംഗളകാര്യങ്ങൾക്കും ദക്ഷിണ നൽകുവാൻ വെറ്റില ഉപയോഗിച്ചുവരുന്നുണ്ട്.
കൂടുതലായും വെറ്റിലമുറുക്കുന്നതിനാണ്‌ സാധാരണ ഉപയോഗിക്കുന്നത് എങ്കിലും, ചിലതരം രോഗങ്ങൾക്കു പ്രതിരോധമരുന്നായും ഉപയോഗിക്കുന്നുണ്ട്.
ഈ ചെടി പുഷ്പ്പിക്കാറില്ല.
പക്ഷെ  അരിമ്പാറയുടെ  ആകൃതിയിലും  വലിപ്പത്തിലുമുള്ള  ഒരുതരം കറുത്ത  കായകൾ  ചില  വെറ്റിലകളുടെ  അടിഭാഗത്തായി  കാണപ്പെടുന്നു.
പണ്ടത്തെ കാലത്ത്  കേരളത്തിലെ ഒരു മുഖ്യ കൃഷിയായിരുന്നു വെറ്റിലക്കൊടി.
വെറ്റില  കൃഷി കൊണ്ട് മാത്രം ഉപജീവനം  കഴിച്ചിരുന്ന ഒരു ജനത ജാതി മത ഭേദമെന്യേ (ബ്രാഹ്മണർ  ഒഴികെ) അക്കാലത്ത് ഉണ്ടായിരുന്നു.
ഇതര ഭാഷകളിൽ
സംസ്കൃതത്തിൽ “താംബൂലവല്ലി” എന്നും തമിഴിൽ “വെറ്റ്രിലൈ” എന്നും തെലുങ്കിൽ “തമലപാകു” എന്നും വെറ്റിലക്കൊടി അറിയപ്പെടുന്നു.
വെറ്റിലക്കൃഷി
പ്രായമനുസരിച്ച് വെറ്റിലക്കൊടികൾ  നാല്  തരത്തിലുണ്ട് .
തണ്ട് നട്ട് അഞ്ചാറു  മാസം പ്രായമായതിനെ "കുഞ്ഞിക്കൊടി ",  6 മാസം മുതൽ  2 കൊല്ലം വരെയുള്ളതിനെ "ഇളംകൊടി" , രണ്ടു  മുതൽ  3 1/2 കൊല്ലം വരെ പ്രായമുള്ളതിനെ "മുതുകൊടി " എന്നും, അതിനു മുകളിലോട്ട്  പ്രായമുള്ളതിനെ "മുത്താച്ചിക്കൊടി" എന്നും വിളിച്ചിരുന്നു.
(പ്രാദേശികമായി ഇതിനു മാറ്റങ്ങൾ കണ്ടേക്കാം).
ഇതിൽ  ഇളം കൊടിയിലാണ്  വലിയ വെറ്റിലകൾ കാണുക.
മുത്താച്ചിക്കൊടിയിലെ  വെറ്റിലകൾ വളരെ ചെറുതായിരിക്കും.
ശരാശരി  ഒരു വെറ്റിലക്കൊടിയുടെ ആയുസ്സ്  അഞ്ച് - അഞ്ചരക്കൊല്ലം  ആണ്.
തടമെടുക്കൽ
സ്ഥലപരിമിതിക്കനുസരിച്ചും, ജലലഭ്യതയ്ക്കനുസരിച്ചും പിന്നെ നനയ്ക്കാനും  വളമിടാനും  പരിപാലിക്കാനും  ഉള്ള  ആളുകളുടെ ലഭ്യതയ്ക്കനുസരിച്ചും 12 തടം, 16 തടം, 20 തടം, 24 തടം, 28 തടം, 32 തടം 36 തടം, 40 തടം, 44 തടം, 48 തടം എന്നിങ്ങനെ ആയിരിക്കും തടങ്ങളുടെ എണ്ണം.
തടങ്ങൾ  തമ്മിൽ  ഒന്നേകാൽ/ഒന്നര മീറ്റർ  അകലമുണ്ടായിയിക്കും.
കാല്മുട്ടിനോപ്പം ആഴവും  കാണും.
തടത്തിന്റെ വക്കുകൾ  മഴവെള്ളം  തടത്തിൽ  ഒലിച്ചു പോവാതിരിക്കാൻ  ചതുക്കുകൾ  ഉണ്ടാക്കി "നിലം തല്ലി" കൊണ്ട്  അടിച്ചുറപ്പിച്ചിരിക്കും.
മഴക്കാലത്ത്  (ഇടവത്തിലും തുലാമാസത്തിലും) നടുന്നതിനാൽ ഈ ചതുക്കുകൾ  മഴവെള്ളം വീണ് മണ്ണ് വെറ്റിലത്തടത്തിലേക്ക്  ഒലിച്ചു പോകാൻ സാധ്യതയുണ്ട്.
അത് ഒഴിവാക്കാൻ  ഈന്തിന്റെ ഇല (പട്ട) കൊണ്ട് ഇതു മൂടിയിടുകയാണ് ചെയ്യാറ്‌.
തണ്ട്  നടൽ
ഇതു പടർന്നു കയറുന്ന ഒരു ചെടിയാണ്.
വെറ്റില പറിക്കാനുള്ള  സൗകര്യത്തിനുവേണ്ടി ഇവയെ അധികം ഉയരത്തിലേക്ക് പടർത്താറില്ല.
ഏറിയാൽ  ഒരു ഏണിപ്പാട് (ഒരു  മുളയുടെ  ഏണിയുടെ നീളം - അതായത്  ഏകദേശം ആറേഴു  മീറ്റർ).
ഇളംകൊടിയിലെയോ  മുതുകൊടിയിലെയോ  താഴേക്കു തൂങ്ങിനിൽക്കുന്ന നിലതെത്തെത്താറായ ആരോഗ്യമുള്ള തണ്ടുകൾ മുകളിൽവെച്ചു  മുറിച്ചെടുത്ത് വെറ്റിലകൾ നുള്ളിക്കളഞ്ഞ്‌ 5 മുട്ടുകൾ വീതമുള്ള കഷണങ്ങളാക്കി  അതിൻറെ 3 മുട്ടുകൾ മണ്ണിനടിയിലും  2 മുട്ടുകൾ മണ്ണിനു പുറത്തുമായിട്ടാണ്  ഇവ നടാറ്.
ഒരു തടത്തിൽ നാല് തണ്ടുകൾ വീതം.
നട്ടുകഴിഞ്ഞാൽ  തടത്തിൽ എപ്പോഴും ഈർപ്പം നിലനിർത്താൻ  മൂന്നുനേരം നനച്ചുകൊടുക്കണം.
പത്തുപതിനഞ്ചു ദിവസങ്ങൾക്കുള്ളിൽ തളിർ വരാൻ തുടങ്ങും.
തടങ്ങളിൽ വെള്ളം കെട്ടിക്കിടക്കരുത് .
പടരാൻ വേണ്ടി ഒരാൾ പൊക്കത്തിൽ  ഉള്ള അധികം വണ്ണം  ഇല്ലാത്ത മുളക്കഷണങ്ങൾ  കുത്തിക്കൊടുക്കണം.
ഇതിന്റെ അഗ്രഭാഗം ഒന്നിച്ചു ചൂടി കൊണ്ടോ പാന്തോം (തെങ്ങോലയുടെ മട്ടലിന്റെ പിൻഭാഗത്തെ തോല്  ചീന്തിയെടുത്ത്  ഉണക്കി കെട്ടാൻ പാകത്തിൽ  ഒരു നിശ്ചിത അകലത്തിൽ വെച്ച് മുറിച്ച്  വെള്ളത്തിൽ കുതിർത്ത്  ചെറിയ നാരുകളാക്കി  ചീന്തിയത്) കൊണ്ടോ കെട്ടണം.
വളമിടലും നനയ്ക്കലും
പ്രധാന വളം  ചാണകവും പച്ചിലകളും (മലബാറിൽ ഉപ്പൂത്തിയില (വട്ടയില) യാണ്  സാധാരണ ഉപയോഗിക്കാറ്.
ചെറിയ തളിരിലകൾ വരാൻ തുടങ്ങിയാൽ ചാണകം കലക്കി ഒഴിച്ചുകൊടുക്കണം.
പിണ്ണാക്കും ചിലർ  ഇതിനു പുറമേ ചേർക്കാറുണ്ട്.
രണ്ടു മാസം കൂടുമ്പോഴെങ്കിലും പച്ചിലകളും ചാണകവും  ഇട്ടുകോടുക്കണം.
ചെടി  വലുതാവുന്നതിനനുസരിച്ച്‌  കാൽ പാത്രം (കുടം ) കൊണ്ട് ഒരു തടം ,  ഒരു പാത്രം കൊണ്ട് മൂന്നു തടം,  ഒരു പാത്രം കൊണ്ട്  രണ്ടു തടം , രണ്ടു പാത്രം കൊണ്ട്  മൂന്നു  തടം, ഒരു പാത്രം  കൊണ്ട്  ഒരു  തടം  എന്നിങ്ങനെയാണ്  വെള്ളത്തിൻറെ  അളവുകൾ.
ചെടി വലുതായാൽ  ദിവസവും രാവിലെയും വൈകുന്നേരവും ഒരു തടത്തിനു  ഒരു  മൺകുടം എന്ന തോതിൽ  നനയ്ക്കണം.
വേനൽക്കാലങ്ങളിൽ  ചിലർ  ദിവസം മൂന്നു  പ്രാവശ്യം  നനയ്ക്കാറുണ്ട്.
നല്ല വളക്കൂറുള്ളതുകാരണം  വെറ്റിലക്കൊടിയിലെ  തെങ്ങുകൾക്ക്  തൊടിയിലെ  മറ്റു തെങ്ങുകളെ  അപേക്ഷിച്ച്  വിളവ്‌  കൂടുതൽ കിട്ടുമായിരുന്നു.
വളച്ചുകെട്ടൽ
തണ്ടിൽനിന്നു കൂടുതൽ തണ്ടുകൾ പൊട്ടിക്കൂടാൻ  വേണ്ടി ചെയ്യുന്ന വിദ്യയാണിത്.
ചെടി ഒരാൾ പൊക്കത്തിൽ  വളർച്ച എത്തിയാൽ  ഈ നാല് തണ്ടുകളും മുളയിൽ  നിന്ന് പതുക്കെ അടർത്തിമാറ്റി വെറ്റിലകൾ  നുള്ളിക്കളഞ്ഞു  (മേൽഭാഗത്തെ തളിരിലകൾ  ഒഴികെ) ഓരോ തണ്ടും തടത്തിൽ വളച്ചുവെച്ചു അഗ്രഭാഗം  ഏകദേശം ഒരു മുഴത്തോളം ബാക്കിവെച്ചു മണ്ണിട്ട് മൂടി മുളയിൽ പാളനാരുകൊണ്ടോ (ഉണങ്ങിയ  പാള  വെള്ളത്തിൽ  കുതിർത്ത്  കെട്ടാൻ  വേണ്ടി  ഒരു നിശ്ചിത  അകലത്തിൽ  വെച്ച്  മുറിച്ച്  ചെറിയ നാരുകളായി  ചീന്തിയെടുത്തത് ) പാന്തോം കൊണ്ടോ  കെട്ടിക്കൊടുക്കണം.
മാർദവം  ഉള്ളതിനാൽ  കുഞ്ഞിക്കൊടിയുടെ  തണ്ടുകൾ കെട്ടാൻ പൊതുവെ പാളനാരാണ്  ഉപയോഗിക്കുക.
മുളകുത്തൽ
പൊതുവായി തെങ്ങുകളുടെയും കവുങ്ങുകളുടെയും  ഇടവിളയായി കൃഷി ചെയ്യുന്നതിനാൽ വളരെ കുറച്ചു കാലുകൾ മാത്രമേ കുഴിച്ചിടേണ്ടി  വരാറുള്ളു.
ഈ കാലുകളും  തെങ്ങുകളും  തമ്മിൽ ഒരു എണിപ്പാട്  ഉയരത്തിൽ വെച്ച് വലിയ മുള നെടുകെ കീറിയത് കൊണ്ട് (ചിലപ്പോൾ കവുങ്ങോ  മറ്റു മരങ്ങളോ ഉപയോഗിക്കും) ബന്ധിപ്പിക്കും.
ഇവയെ "എണ്ട്യ " കൾ  എന്ന് പറയുന്നു.
വെറ്റിലക്കൊടിയുടെ  വിസ്തീർണം സമചതുരത്തിലോ  ദീഘചതുരത്തിലൊ  ആയിരിക്കും.
ഇടത്തരം മുള നാലായി  ചീന്തി ഒരു എണിപ്പാടിനേക്കാൾ  കുറച്ചു കൂടി  അകലത്തിൽ വെച്ച് മുറിച്ച്  വെറ്റിലത്തണ്ടിന്  പോറൽ  ഏൽക്കാതെ തടത്തിൽ കുത്തി ചൂടി കൊണ്ട് അഗ്രഭാഗം ഏകദേശം മുക്കാൽ മീറ്റർ  താഴെ വെച്ചു കൂട്ടിക്കെട്ടി  എണ്ട്യയോട്  ചേർത്തുവെച്ചു കെട്ടണം.
അതിന്  ശേഷം തടത്തിൽ പൊട്ടിത്തുടങ്ങിയിരിക്കുന്ന 
തണ്ടുകളെല്ലാം 
പതുക്കെ  ആദ്യത്തെ ചെറിയ മുളയിൽ നിന്ന്  അടർത്തിമാറ്റി  ഓരോ മുളം കുത്തിനും  ആവശ്യമായിവരുന്ന  തണ്ടുകൾ പുതുതായി കുത്തിയ വലിയ മുളയിൽ  പാന്തോം  കൊണ്ട് കെട്ടിക്കൊടുക്കണം.
പതിവെറ്റിലയും കണ്ണി വെറ്റിലയും
പതിവെറ്റില -  ഇത് കുഞ്ഞിക്കൊടിയിലാണ് അധികവും കാണപ്പെടുന്നത്.
വെറ്റിലച്ചെടിയിൽ  ആദ്യം വരുന്ന വെറ്റില ആണിത്.
ഏകദേശം പകുതി വാലറ്റമില്ലാത്ത ആലിലയുടെ  ആകൃതി ആണിവയ്ക്ക്.
കണ്ണി വെറ്റില -  ഇത് ഇളം കൊടി മുതൽ കാണപ്പെടുന്നു.
അപൂർവ്വമായി പതി വെറ്റിലയും.
ഏകദേശം കുരുമുളകിന്റെ ഇലയുടെ  ആകൃതി ആണിവയ്ക്ക്.
വിളവെടുപ്പ്  (വെറ്റില നുള്ളൽ)
ഒന്നര - രണ്ടു  മാസം കൂടുമ്പോൾ  വെറ്റില  നുള്ളിയെടുക്കാം.
വെറ്റില നുള്ളുന്നത് മുളയേണി ഉപയോഗിച്ചാണ്.
വെറ്റില നുള്ളുന്ന ആൾക്കാർ അവരുടെ രണ്ടു തള്ള വിരലുകളുടെയും നഖങ്ങൾ നീട്ടി വളർത്തി  മൂർച്ച  വരുത്തിയിരിക്കും.
പെട്ടെന്ന്  വെറ്റില നുള്ളാനുള്ള  സൗകര്യത്തിനാണിത്.
ഏണിയിൽ  കയറി വെറ്റില നുള്ളി അരയിൽ  പിൻഭാഗത്തായി കെട്ടി വെച്ചിരിക്കുന്ന "വെറ്റിലക്കൊട്ട" (ഓല കൊണ്ട് മെടഞ്ഞ ഏകദേശം  3/4 മീറ്റർ നീളമുള്ള കൊട്ട ) യിലേക്കിടുകയാണ്  ചെയ്യാറ്.
വെറ്റില ചായ്ക്കൽ
രണ്ടോ മൂന്നോ സ്ത്രീകൾ  (വെറ്റിലയുടെ ലഭ്യതയ്ക്കനുസരിച്ച്‌ ചിലപ്പോൾ അതിൽ കൂടുതലും) കൂട്ടിയിട്ട വെറ്റിലയ്ക്ക് ചുറ്റും ഇരുന്നാണ്  വെറ്റില ചായ്ക്കാറ്‌).
ഒരു "അടുക്ക് " (ഒരു കയ്യിൽ പിടിക്കാൻ മാത്രം കൊള്ളുന്നത്‌ -  ഏകദേശം 25-30 വെറ്റില കാണും) ആയാൽ  തെങ്ങോല  വാട്ടിച്ചീന്തിയ നാരു കൊണ്ട് കെട്ടും.
ഈ അടുക്കുകളെല്ലാം  വെറ്റില ചായ്ക്കൽ തീർന്നാൽ പച്ചോല വാട്ടി മെടഞ്ഞ്  വല്ലമുണ്ടാക്കി അതിൽ വാഴയില വെച്ച്  അടുക്കുകളിലെ കെട്ടുകൾ അഴിച്ച് നാല് അടുക്കുകൾ  ചേർത്തുവെച്ചു ഒരു "കെട്ട്" വീതം  ആക്കി ഓരോ കെട്ടും  ഓലനാരുകൊണ്ട് മധ്യത്തിലൂടെ  കെട്ടി  അടുക്കിവെയ്ക്കുന്നു.
അവസാനം  മുകളിലും വാഴയില വെച്ച്  ചൂടി കൊണ്ട്  വല്ലം  കെട്ടി മുറുക്കുന്നു.
ഇടകീറൽ
മറ്റു മരങ്ങളുടെ വേരുകൾ  കൊടിത്തടത്തിലെ വളം  വലിച്ചെടുക്കുന്നത്  തടയാൻ  വേണ്ടി  വെറ്റിലക്കൊടിയുടെ  നാലുഭാഗത്തും  അരയ്ക്കൊപ്പം  ആഴത്തിലും  ഏകദേശം  ഒന്ന്  ഒന്നേകാൽഅടി വീതിയിലും കിടങ്ങുകൾ  കീറുന്നതിനെ  ഇടകീറൽ  എന്ന് പറയുന്നു.
ഇക്കാലത്ത് (AD- 2013-ൽ ) വെറ്റില കൃഷി  വളരെ കുറഞ്ഞിരിക്കുന്നു.
കൃഷിച്ചെലവ്  കൂടിയതും വെറ്റിലകൃഷിയിൽ  നിന്നുള്ള  വരുമാനം കുറഞ്ഞതുമാകാം കാരണം.
പണ്ടത്തെ വെറ്റിലച്ചന്തകൾ ഇല്ലാതായിക്കൊണ്ടിരിക്കുന്നു വെറ്റിലച്ചന്ത
വെറ്റില വിപണനം ചെയ്യാൻ പണ്ടുകാലത്ത് വെറ്റിലച്ചന്തകൾ  ഉണ്ടായിരുന്നു.
റാളി  (രണ്ടു ചക്രമുള്ള  ഉന്തുവണ്ടി) വരുന്നതിനു മുൻപ്  തലച്ചുമടായിട്ടാണ്  വെറ്റിലക്കെട്ടുകൾ  വെറ്റിലച്ചന്തകളിൽ  എത്തിച്ചിരുന്നത്.
പുതുമ നഷ്ടപ്പെടാതിരിക്കാൻ വഴിമദ്ധ്യേ ഈ വെറ്റില ക്കെട്ടുകൾ  ഏതെങ്കിലും തോട്ടിലോ കുളത്തിലോ കുറച്ചുനേരം മുക്കി  വെക്കുക പതിവുണ്ട്.
തുളസി, വെണ്മണി, അരിക്കൊടി, കൽക്കൊടി, കരിലാഞ്ചി, കർപ്പൂരം, ചീലാന്തി കർപ്പൂരം, കുറ്റക്കൊടിനന്തൻ, പെരുംകൊടി, അമരവിളപ്രമുട്ടൻ.
തിരൂർ വെറ്റില
തിരൂർ ആണ് കേരളത്തിലെ വെറ്റില കൃഷിയുടെ ആസ്ഥാനം.
അതുപോലെ ആലപ്പുഴ ജില്ലയിലെ വെണ്മണി എന്ന സ്ഥലത്തും വെറ്റിലകൃഷിയുണ്ട്.
തിരൂർ വെറ്റിലക്ക് ഭൗമസൂചികാംഗീകാരം ലഭിച്ചിട്ടുണ്ട്.
തിരൂർ വെറ്റിലയുടെ എരിവാണ് അതിന്റെ പ്രത്യേകത.
ഉത്തരേന്ത്യക്കാരും പാകിസ്താൻ, ബംഗ്ലാദേശ് എന്നിവിടങ്ങളിലെ മുറുക്കുകാരും തിരൂർ വെറ്റിലയുടെ ആരാധകരാക്കുന്നതും ഈ എരിവുതന്നെ.
തിരൂർ, തിരൂരങ്ങാടി, തനൂർ, മലപ്പുറം, കോട്ടക്കൽ, കുറ്റിപ്പുറം എന്നീ ബ്ലോക്ക്പഞ്ചായത്തുകളാണ് ഈ വെറ്റിലകൃഷിയുടെ ആസ്ഥാനം.
പുതുക്കൊടി, നാടൻ എന്നീ ഇനങ്ങളാണ് പ്രശസ്തം.
ഇവക്ക് പുറമേ കുഴിനാടൻ , കരിനാടൻ, ചേലൻ എന്നീ പരമ്പരാഗത ഇനങ്ങളും കൃഷിചെയ്യപ്പെടുന്നുണ്ട്.
ഗുണം		:ലഘു, വിശദം, തീക്ഷ്ണം, രൂക്ഷം
ഇല, വേര് ഔഷധഗുണം വെറ്റിലയുടെ ഇലയും വേരുമാണ് ഔഷധയോഗ്യമായ ഭാഗങ്ങൾ.
വാതം , കഫം എന്നീ രോഗങ്ങളെ ശമിപ്പിക്കുന്നതിനുള്ള കഴിവ്.
വെറ്റിലയുടെ അണുനാശന ശക്തികൊണ്ട് താംബൂല ചർവണം ചെയ്യുമ്പോൾ  വായിലുള്ള രോഗാണുക്കൾ നശിക്കുന്നു.
വെറ്റിലയുടെ വേര്‌  സ്ത്രീകളിൽ ഗർഭനിരോധനശക്തി ഉണ്ടാക്കാൻ സഹായിക്കുന്നു.
ചിത്രശാല വെറ്റില, തൃശ്ശൂരിൽ വെറ്റപ്പൂ വെറ്റില അവലംബം ↑ ഡോ.എസ്.നേശമണി രചിച്ച “ഔഷധ സസ്യങ്ങൾ“ 1 2 3 4 ↑ ദേശാഭിമാനി ദിനപത്രത്തിലെസ്ത്രീ സപ്ലിമെന്റിൽ സി.ആർ. ഹരിഹരന്റെ ലേഖനം.
2008 മെയ് 27 ചൊവ്വ.
താൾ 3 ↑ തിരൂർ  വെറ്റില ഭൗമസൂചികാംഗീകാർത്തിന്റെ പാതയിൽ , കേരളകർഷകൻ, ഡിസംബർ 2018, പേജ് 34 1 2 ഔഷധ സസ്യങ്ങൾ, ഡോ. നേശമണി, കേരള ഭാഷ ഇൻസ്റ്റിറ്റ്യൂട്ട്
വെലിക്കി ഉസ്ത്യുഗ് Veliky Ustyug Veliky Ustyug
വെലിക്കി ഉസ്ത്യുഗ് (റഷ്യൻ: Вели́кий У́стюг) റഷ്യയിലെ വോളോഗ്ഡ ഒബ്ലാസ്റ്റിൻറെ വടക്കുകിഴക്കൻ ഭാഗത്തായി സ്ഥിതിചെയ്യുന്ന ഒരു പട്ടണമാണ്, സുഖോന , യഗ് നദികളുടെ സംഗമസ്ഥാനത്താണ് ഇത് നിലനിൽക്കുന്നത്.
2010 ലെ കനേഷുമാരി പ്രകാരം, ഈ നഗരത്തിലെ ജനസംഖ്യ 31,665 ആയി കണക്കാക്കിയിരുന്നു.
അവലംബം 1 2 1 2 ↑ 1 2 {{ cite web }} : Invalid | ref=harv ( help ) CS1 maint: unrecognized language ( link ) ↑ 1 2 3 4 ↑ {{ cite web }} :  CS1 maint: unrecognized language ( link ) ↑ Почта России.
വെറ്റിലപ്പാറ പാലം വെറ്റിലപ്പാറ പാലം
തൃശൂർ ജില്ലയിലെ ചാലക്കുടിപ്പുഴയുടെ കുറുകെ വെറ്റിലപ്പാറയിൽ നിർമ്മിച്ചിരിക്കുന്ന പാലമാണ് വെറ്റിലപ്പാറ പാലം .
ഈ പാലം നിർമ്മിച്ചതുവഴി അങ്കമാലിയിൽ നിന്ന് അതിരപ്പള്ളിയിലേക്ക് മൂക്കന്നൂർ വഴി എളുപ്പവഴി തുറന്നു.
എറണാകുളത്തുനിന്നും വരുന്നവർക്ക് ഈ പാലം വഴിയിലൂടെ എളുപ്പത്തിൽ അതിരപ്പിള്ളിയിൽ എത്തിച്ചേരാം.
ഈ പാലത്തിന്റെ ഒരു വശം കാലടി പ്ലാന്റേഷൻ എസ്റ്റേറ്റും മറുവശത്ത് സിൽവർസ്റ്റോം അമ്യൂസ്മെന്റ് പാർക്കും സ്ഥിതിചെയ്യുന്നു.
ചാലക്കുടിപ്പുഴയുടെ കുറുകെയുള്ള മറ്റൊരു പ്രധാന പാലമാണ് ചാലക്കുടിപ്പാലം .
വെറ്റിലപ്പാറ പാലം മറുകരയിൽ നിന്ന്
വെറ്റ് നഴ്‌സ് ഫ്രാൻസിലെ രാജവംശത്തിലെ ലൂയി പതിനാലാമൻ തന്റെ വെറ്റ് നഴ്സായ ലോങു ഡെ ലാ ജിഴാദെരെ എന്ന സ്ത്രീയുർറ്റെ മടിയിൽ
മറ്റൊരാളുടെ കുഞ്ഞിനെ മുലയൂട്ടുകയും പരിപാലിക്കുകയും ചെയ്യുന്ന ഒരു സ്ത്രീയാണ് വെറ്റ് നഴ്‌സ്.
ഇംഗ്ലീഷ്:wet nurse പോറ്റമ്മ എന്നും വിളിക്കാം  അമ്മ മരിച്ചാലോ, അല്ലെങ്കിൽ അവൾക്ക് പാലൂട്ടാൻ കഴിയുന്നില്ലെങ്കിലോ അല്ലെങ്കിൽ കുഞ്ഞിനെ മുലയൂട്ടാതിരിക്കാൻ തീരുമാനിച്ചാലോപാശ്ചാത്ര്യ രാജ്യങ്ങളിൽ വെറ്റ് നേഴ്സുമാരെ നിയമിക്കുന്ന പതിവുണ്ടായിരുന്നു.
ഇവരിലുള്ള കുട്ടികളെയും പാൽ കൊടുത്തു വളർത്തുന്ന കുട്ടികളേയും "പാൽ-സഹോദരങ്ങൾ" എന്ന് വിളിക്കാം, ചില സംസ്കാരങ്ങളിൽ, കുടുംബങ്ങൾ മുലയൂട്ടലിലെ ഒരു പ്രത്യേക ബന്ധത്താൽ ബന്ധപ്പെട്ടിരിക്കുന്നു.
ഇരുപതാം നൂറ്റാണ്ടിൽ വിശ്വസനീയമായ ഫോർമുല പാൽ കണ്ടുപിടിക്കുന്നത് വരെ ലോകമെമ്പാടുമുള്ള സംസ്കാരങ്ങളിൽ വെറ്റ്-നഴ്സിംഗ് നിലനിന്നിരുന്നു.
21-ാം നൂറ്റാണ്ടിൽ ഈ രീതി ഒരു ചെറിയ തിരിച്ചുവരവ് നടത്തി.
ഒരു അമ്മയ്ക്ക് തന്റെ കുഞ്ഞിന് മുലപ്പാൽ നൽകാൻ കഴിയാതെ വരുമ്പോൾ അല്ലെങ്കിൽ ഒരു നഴ്‌സിന് സഹായിക്കാനാകും.
ഇരുപതാം നൂറ്റാണ്ടിൽ ശിശു ഫോർമുല വികസിപ്പിക്കുന്നതിന് മുമ്പ്, വെറ്റ് നഴ്‌സിംഗ് ഒരു കുഞ്ഞിന്റെ ജീവൻ രക്ഷിച്കു വന്നിരുന്നു.
ഒരു അമ്മയ്ക്ക് ആവശ്യത്തിന് മുലപ്പാൽ ഉത്പാദിപ്പിക്കാൻ കഴിയാത്തതിന് നിരവധി കാരണങ്ങളുണ്ട്, അല്ലെങ്കിൽ ചില സന്ദർഭങ്ങളിൽ മുലയൂട്ടൽ ഇല്ല.
ഉദാഹരണത്തിന്, അവൾക്ക് വിട്ടുമാറാത്തതോ നിശിതമോ ആയ അസുഖം ഉണ്ടാകാം, ഒന്നുകിൽ മറ്റു അസുഖം മൂലം അല്ലെങ്കിൽ അതിനുള്ള ചികിത്സ മൂലം അവളുടെ പാൽ കുറയുകയോ നിലയ്ക്കുകയോ ചെയ്യുന്നു.
മുലയൂട്ടലിന്റെ ഈ അഭാവം താൽക്കാലികമോ ശാശ്വതമോ ആകാം.
പ്രസവസമയത്തും അതിനുശേഷവും ശിശുക്കളുടെ ഉപേക്ഷിക്കൽ , മാതൃമരണ നിരക്ക് എന്നിവ ഉയർന്നപ്പോൾ നഴ്‌സുമാരുടെ ആവശ്യം കൂടുതലായിരുന്നു.
സ്വന്തം കുഞ്ഞുങ്ങൾ മരിച്ച മുലയൂട്ടുന്ന സ്ത്രീകളുടെ ഒരേസമയം ലഭ്യത ഉണ്ടായിരുന്നു .
റഫറൻസുകൾ ↑ O'Reilly, Andrea, "Wet Nursing," Encyclopedia of Motherhood (2010): 1271 ↑ ↑ {{ cite news }} : Empty citation ( help )
വെലോസിറാപ്റ്റർ ഇംഗ്ലീഷ് വിലാസം https://ml.wikipedia.org/wiki/Velociraptor
മാംസഭുക്കുകളായ ദിനോസറുകളിൽ 'വേഗക്കള്ളൻ' എന്നറിയപ്പെടുന്ന ഇടത്തരം വലിപ്പമുള്ള ദിനോസറുകളാണ്‌ വെലോസിറാപ്റ്റർ .
ഡ്രോമയിയോസോറിഡ് തേറാപോഡ് വിഭാഗത്തിൽപ്പെടുന്ന ഈയിനം ദിനോസറുകൾ ഏകദേശം 83 മുതൽ 70 ദശലക്ഷം വർഷങ്ങൾക്ക് മുമ്പ് അതായത് ക്രാറ്റേഷ്യസ് യുഗത്തിന്റെ ഉത്തരഘട്ടത്തിൽ ജീവിച്ചിരുന്നവയാണെന്ന് കണക്കാക്കപ്പെടുന്നു.
വെലോസിറാപ്റ്ററിന്റെ ഫോസ്സിൽ പ്രധാനമായും ലഭിച്ചിരിക്കുന്നത് മംഗോളിയയിൽനിന്നാണ്‌.
ജൂറാസിക്ക് പാർക്ക് എന്ന ഹോളിവുഡ് സിനിമയിൽ ഈയിനം ദിനോസറുകളുടെ പരിഷ്‌ക്കരിച്ച രൂപമാണ്‌ ചിത്രീകരിച്ചിരിക്കുന്നത്.
ഡ്രോമയിയോസോറിഡ് വിഭാഗത്തിൽപ്പെട്ട മറ്റു ദിനോസറുകളായ ഡൈനൊനിക്കസ് , അച്ചിലോബേറ്റർ തുടങ്ങിയവയിൽനിന്നെല്ലാം വ്യത്യസ്തമായി ചെറിയ ശരീരഘടനയൊടുകൂടിയ ദിനോസറാണ്‌ വെലോസിറാപ്റ്റർ.
ടർക്കിയുടെ വലിപ്പവും നീളമേറിയ വാലും, ചിറകുകളുമൊക്കെയുള്ള വെലോസിറാപ്റ്ററുകൾ രണ്ട്കാലിൽ നടക്കുന്ന ജീവികളായിരുന്നു.
ഇരുകാല്പ്പാദങ്ങളിലും മൂർച്ചയേറിയ നഖങ്ങൾ ഇവയ്ക്കുണ്ടായിരുന്നു.
ഇരയെ കീറിമുറിക്കാനായിരിക്കാം ഈ നഖങ്ങൾ പ്രധാനമായും ഉപയോഗിച്ചിരുന്നത്.
ചെറിയ ശിരസ്സുള്ള ഇവയുടെ നീളമേറിയ  അതേസമയം വലിപ്പം കുറഞ്ഞ തലയോട് മറ്റുള്ള ദിനോസർ ഫോസിലുകളിൽ നിന്നും ഇവയെ എളുപ്പം തിരിച്ചറിയാൻ സഹായിക്കുന്നു.
ഇടത്തരം വലിപ്പമുള്ള ദിനോസറുകളായിരുന്നു  വെലോസിറാപ്റ്ററുകൾ.
പൂ ർണ്ണവളർച്ചയെത്തിയ വെലോസിറാപ്റ്ററിന്‌ 2.07 മീറ്റർ (6.7 അടി) നീളവും 0.5 മീറ്റർ (1.6 അടി) ഉയരവും ഉണ്ടായിരിക്കും.
ശരീരഭാരം ഏകദേശം 15 കിലോഗ്രാം വരെയാണ്‌ കണക്കാക്കപ്പെട്ടിരിക്കുന്നത്.
മുകളിലോട്ട് വളഞ്ഞ രീതിയിലുള്ള തലയോടിന് ഏകദേശം 250 മില്ലിമീറ്റർ നീളമുണ്ടാവും.
താടിയെല്ലിന്റെ ഇരുവശങ്ങളിലുമായി 26-28 പല്ലുകൾ വീതമുണ്ടാവും.
വെലൊസിറാപ്റ്ററിന്റെ കുറിയ കൈകളിൽ മൂന്നുവീതം കൂർത്ത് വളഞ്ഞ നഖങ്ങൾ കാണാം.
V. mongoliensis വലിപ്പത്തിൽ മനുഷ്യരുമായുള്ള താരതമ്യം ചരിത്രം
1922-ൽ അമേരിക്കൻ മ്യൂസിയം ഓഫ് നാച്ചുറൽ ഹിസ്റ്ററിയുടെ ആഭിമുഖ്യത്തിൽ മംഗോളിയയിലെ ഗോബി മരുഭൂമിയിൽ നടത്തിയ പര്യവേക്ഷണത്തിലാണ്‌ വേലോസിറാപ്റ്ററിന്റെ ഫോസിൽ ആദ്യമായി കണ്ടെത്തിയത്.
പൂർണ്ണമായും തകർന്നടിഞ്ഞിരുന്ന ഈ തലയോടിന്റെ ഫോസിൽ മുഴുവനായി പുനക്രമീകരിക്കാൻ ശാസ്ത്രഞ്ന്മാർക്ക് കഴിഞ്ഞു.1924-ൽ മ്യൂസിയം പ്രസിഡന്റായിരുന്ന ഹെൻട്രി ഫെയർഫീൽഡ് ഓസ്ബോൺ ഈ പുതിയയിനം ദിനോസറിന്‌ വെലോസിറാപ്റ്റർ എന്ന് നാമകരണം ചെയ്തു.
വെല്ലിംഗ്ടൺ ഇംഗ്ലീഷ് വിലാസം https://ml.wikipedia.org/wiki/Wellington
ന്യൂസിലൻഡിന്റെ തലസ്ഥാനനഗരമാണ് വെല്ലിംഗ്ടൺ .
ഓക്‌ലൻഡ് കഴിഞ്ഞാൽ  ന്യൂസിലൻഡിലെ രണ്ടാമത്തെ ഏറ്റവും വലിയ നഗരം വെല്ലിംഗ്ടണാണ്.
ന്യൂസിലന്റിന്റെ ഉത്തരദ്വീപിന്റെ തെക്കെ അറ്റത്ത് സ്ഥിതി ചെയുന്ന വെല്ലിംഗ്ടണിനു ലോകത്തിലെ ഏറ്റവും തെക്കേ അറ്റത്ത് സ്ഥിതി ചെയ്യുന്ന തലസ്ഥാനനഗരം എന്ന വിശേഷണവും സ്വന്തമാണ്.
ടാസ്മാൻ കടൽ, ശാന്തസമുദ്രം , കുക്ക് കടലിടുക്ക് എന്നീ ജല സ്ത്രോതസുകളാൽ മൂന്നുവശവും ചുറ്റപ്പെട്ട വെല്ലിങ്ടൺ ന്യൂസിലൻഡിലെ ഒരു പ്രധാന തുറമുഖ നഗരമാണ്.
ലോവർഹട്ട്, അപ്പർ ഹട്ട്, പൊരിരുവ എന്നിവയാണ് നഗരത്തിന്റെ പ്രധാന പ്രാന്ത പ്രദേശങ്ങൾ.
ഏകദേശം നാല് ലക്ഷത്തോളം ആളുകൾ വെല്ലിങ്ടണിൽ താമസിക്കുന്നു .
ഇതുകൂടി കാണുക വെല്ലിംഗ്ടൺ അന്താരാഷ്ട്ര വിമാനത്താവളം ബേസിൻ റിസേർവ് സ്കൈ സ്റ്റേഡിയം അവലംബം
41°17′20″S 174°46′38″E ﻿ / ﻿ 41.28889°S 174.77722°E ﻿ / -41.28889; 174.77722 പുറത്തേക്കുള്ള കണ്ണികൾ
വിക്കിവൊയേജിൽ നിന്നുള്ള വെല്ലിംഗ്ടൺ യാത്രാ സഹായി Wellington എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Greater Wellington Regional Council Official NZ Tourism website for Wellington Wellington City Council Wellington in Te Ara the Encyclopedia of New Zealand MSN Map with rail
വെറോനിക്ക ഗീലിയാനി ഇംഗ്ലീഷ് വിലാസം https://ml.wikipedia.org/wiki/Veronica_Giuliani
റോമൻ കത്തോലിക്കാ സഭയിലെ ഒരു വിശുദ്ധയാണ് വെറോനിക്ക ഗീലിയാനി .
1660-ൽ ഇറ്റലിയിലെ മെർക്കാറ്റെല്ലോയിൽ ജനിച്ചു .
ചെറുപ്രായത്തിലെ തന്നെ സന്യസിക്കുവാനായിരുന്നു വെറോനിക്കായുടെ തീരുമാനം.
പക്ഷേ പിതാവ്‌ അവളുടെ തീരുമാനത്തെ എതിർത്തു.
അധികം വൈകാതെ വെറോനിക്ക രോഗബാധിതയായി.
പിതാവ്‌ അവളുടെ ആഗ്രഹത്തിന് സമ്മതം നൽകിയപ്പോൾ മാത്രമാണ് രോഗപീഡയിൽ നിന്നും അവൾക്ക് മുക്തി ലഭിച്ചത്.
1677-ൽ ഇറ്റലിയിലെ പുവർ ക്ലെയേഴ്‌സ്‌ എന്ന സഭയിൽ അംഗമായി ചേർന്ന് വെറോനിക്ക എന്ന പേര്‌ സ്വീകരിച്ചു.
യേശുവിന്റെ പീഡാസഹന യാത്രയിലെ ഭാഗമായ വെറോനിക്കയുടെ സ്‌മരണർത്ഥമാണ് ഈ പേര്‌ സ്വീകരിച്ചത്.
1694 -ൽ യേശുവിന്റെ മുൾമുടി ധാരണത്തിന്റെ അനുഭവം വെറോനിക്കയുടെ ശിരസിനുണ്ടായി.
1697-ലെ ദുഃഖവെള്ളിയാഴ്ച യേശുവിന്റെ അഞ്ചു തിരുമുറിവുകൾ ദൃശ്യവും സ്ഥിരവുമായി അവൾക്ക്‌ ലഭിച്ചു.
തന്മൂലം അവൾ ബിഷപ്പിന്റെ നിർദ്ദേശ പ്രകാരം ചികിത്സയ്‌ക്ക്‌ വിധേയായി.
എങ്കിലും ഈ അവസ്ഥയിൽ നിന്നും മുക്തി നേടുവാൻ സാധിച്ചില്ല.
1727 ജൂലൈ 9 - ന് ഇറ്റലിയിലെ സിറ്റാ ദി കാസ്റ്റെല്ലോയിൽ അന്തരിച്ചു .
1839 മേയ്‌ 26-ന് പോപ്പ്‌ ഗ്രിഗറി പതിനാറാമൻ മാർപ്പാപ്പ വെറോനിക്കയെ വിശുദ്ധയായി പ്രഖ്യാപിച്ചു.
അവലംബം പുറത്തേക്കുള്ള കണ്ണികൾ St. Veronica Giuliani at AmericanCatholic.org Saint of the Day St. Veronica Giuliani Archived 2007-12-20 at the Wayback Machine .
at Saints Alive Saint Veronica Giuliani Archived 2008-05-03 at the Wayback Machine .
at Patron Saints Index Incorrupt Bodies of the Saints Archived 2008-06-14 at the Wayback Machine .
at Catholic Apologetics Information
ശ്യാം മോഹൻ
മലയാള ചലച്ചിത്രനടനാണ് ശ്യാം മോഹൻ .
മലയാളത്തിലെ വെബ്സീരീസുകളിലും അദ്ദേഹം അഭിനയിച്ചിട്ടുണ്ട്.
"പൊൻമുട്ട" എന്ന യൂട്യൂബ് വെബ് സീരീസിലൂടെയാണ് ശ്യാം മോഹൻ പ്രശസ്തനാവുന്നത്.
അതിനുശേഷം സിനിമകളിലും വെബ് സീരീസുകളിലും ഒരു ബഹുമുഖ നടനായി സ്വയം സ്ഥാപിക്കുകയും ചെയ്തു.